Београд, 10. 01. 2019. године

Број:

Градоначелнику / Председнику општине

**Позив: Радионица „Локални програми подршке пољопривреди и руралном развоју“**

Поштована/и,

Стална конференција градова и општина у сарадњи са Министарством пољопривреде, шумарства и водопривреде организује радионицу на тему **„ Локални програми подршке пољопривреди и руралном развоју“.** Ову активност СКГО спроводи у оквиру пројекта „Институционална подршка СКГО – фаза 3“ који подржава Влада Швајцарске.

У складу са Законом о подстицајима у пољопривреди и руралном развоју (Сл. гласник РС, бр. 10/2013) јединице локалне самоуправе могу да утврђују мере подршке за спровођење пољопривредне политике и политике руралног развоја за подручје територије коју обухватају. Средства за спровођење ових мера обезбеђују се у буџету јединице локалне самоуправе и користе се у складу са локалним програмом подршке за спровођење пољопривредне политике и политике руралног развоја који садржи одговарајући сет мера подршке у складу са Правилником о обрасцу и садржини програма подршке за спровођење пољопривредне политике и политике руралног развоја и обрасцу извештаја о спровођењу мера пољопривредне политике и политике руралног развоја („Службени гласник РС”, број 24/15, 111/15, 110/16, 16/18).

Претходних година су локални програми били достављени надлежном министарству у папирној верзији, а од ове године је интенција министарства да се сви програми раде кроз Платформу за припрему и обраду програма мера подршке ЈЛС. Платформа служи представницима ЈЛС за припрему и достављање програма и извештаја, а представницима Министарства за обради њихових захтева, размени докумената између надлежних сектора Министарства, а и у аналитичке сврхе.

Како још увек има јединица локалне самоуправе које не израђују локални програм, циљ ове активности јесте да се кроз учестовање на радионици ови градови и општине упознају са целокупним системом за припрему и обраду програма мера подршке укључујући и релевантан законодавни оквир.

Радионица ће се одржати **31.01.2019.** године у просторијама Сталне конференције градова и општина, Македонска 22, VIII спрат, **са почетком у 11 часова**.

У прилогу можете наћи дневни ред радионице. Потврду учешћа представника Вашег града/општине доставите нам најкасније до 30.01.2019. године до 12 часова, на електронску адресу: sladjana.grujic@skgo.org и anita.popovic@skgo.org

За све додатне информације, Ваши сарадници се могу обратити госпођи Слађани Грујић, саветници за економску политику и рурални развој на мејл: sladjana.grujic@skgo.org или путем телефона 064 870 33 46.

|  |  |
| --- | --- |
| С поштовањем,  | Генерални секретар СКГО  Ђорђе Станичић |
|  |